ΓΡΑΠΤΗ ΕΡΩΤΗΣΗ E-2151/03

υποβολή: Giovanni Pittella (PSE) προς την Επιτροπή

(27 Ιουνίου 2003)

Θέμα: Παράμετροι για τις μικρομεσαίες επιχειρήσεις (ΜΜΕ)

Με τη σύσταση που κοινοποιήθηκεπό τον αριθμό Ε(2003) 1422(1), της 6ης Μαΐου 2003, η Ευρωπαϊκή Επιτροπή επανακαθόρισε πλήρως τις παραμέτρους ορισμού των ΜΜΕ, και συγκεκριμένα τις παραμέτρους που αφορούν την οικονομική τους ευρωστία και το μέγεθός τους:

- μεσαία επιχείρηση: είναι η επιχείρηση που απασχολεί λιγότερους από 250 εργαζόμενους και της οποίας ο ετήσιος κύκλος εργασιών δενπερβαίνει τα 50 εκατομμύρια ευρώ·

- μικρή επιχείρηση: είναι η επιχείρηση που απασχολεί λιγότερους από 50 εργαζόμενους και της οποίας ο ετήσιος κύκλος εργασιών δενπερβαίνει τα 10 εκατομμύρια ευρώ·

- πολύ μικρή επιχείρηση: είναι η επιχείρηση που απασχολεί λιγότερους από 10 εργαζόμενους και της οποίας ο ετήσιος κύκλος εργασιών δενπερβαίνει τα 2 εκατομμύρια ευρώ.

Οι νέες αυτές ρυθμίσεις θα επηρεάσουν άμεσα όλα τα μελλοντικά μέτρα του κοινοτικού νομοθέτη, καθορίζοντας το θέμα των κρατικών ενισχύσεων, τον προγραμματισμό των διαρθρωτικών ταμείων και τα λογιστικά και δημοσιονομικά μέτρα των ευρωπαϊκών επιχειρήσεων.

Η σύσταση εκτείνει επίσης την έννοια της επιχείρησης σε κάθε δομή η οποία ασκεί οικονομική δραστηριότητα, ανεξάρτητα από τη νομική μορφή της, σύμφωνα με τις επανειλημμένες σχετικέςποδείξεις του Ευρωπαϊκού Κοινοβουλίου και δίνει μία πιο πιστή εικόνα της κατάστασης των επιχειρήσεων στην Ευρώπη.

Κατόπιν τούτου, μπορεί η Επιτροπή να μας πληροφορήσει εάν προτίθεται να εναρμονίσει όλες τις στατιστικές με τη νέα αυτή ταξινόμηση·

(1) ΕΕ L 124 της 20.5.2003, σελ. 36.

Απάντηση του κ. Solbes Mira εξ ονόματος της Επιτροπής

(1 Αυγούστου 2003)

Στο άρθρο 7 του παραρτήματος της σύστασης σχετικά με τον ορισμό των πολύ μικρών, των μικρών και των μεσαίων επιχειρήσεων (SMES) (σύσταση 2003/361/ΕΚ) προβλέπεται ότι η Επιτροπή λαμβάνει τα αναγκαία μέτρα για να παρουσιάσει στατιστικά στοιχεία σχετικά με τις επιχειρήσεις σύμφωνα με το αριθμό των τάξεων μεγέθους του προσωπικού(1). Τα άλλα κριτήρια για τον ορισμό των ΜΜΕ που περιλαμβάνονται στο άρθρο 2 — ο ετήσιος κύκλος εργασιών και το σύνολο ετήσιου ισολογισμού — δεν αναφέρονται στο άρθρο 7.

Οι στατιστικές της Ευρωπαϊκής Στατιστικής Υπηρεσίας καλύπτουν κατάρχήν όλες τις ενότητες που αναπτύσσουν οικονομικές δραστηριότητες, ανεξάρτητα από τη νομική τους μορφή. Περιλαμβάνουν γενικά δεδομένα σχετικά με ανώνυμες εταιρείες καθώς και μη μισθωτούς εργαζόμενους και οικογενειακές επιχειρήσεις στη βιοτεχνία ή άλλες δραστηριότητες.

Η Ευρωπαϊκή Στατιστική Υπηρεσία (Eurostat) διαδίδει στατιστικά δεδομένα ανά τάξεις μεγέθους του προσωπικού με τις στατιστικές διάρθρωσης των επιχειρήσεων, την έρευνα για το κόστος του εργατικού δυναμικού, τις στατιστικές για τη διάρθρωση των αποδοχών και με την έρευνα για την καινοτομία. Οι τάξεις μεγέθους του προσωπικού των επιχειρήσεων μπορούν επίσης να εξακριβωθούν στα Μητρώα των Επιχειρήσεων.

Τα δεδομένα που διατίθενται για τις μικρότερες τάξεις μεγέθους του προσωπικού στο πλαίσιο των στατιστικών διάρθρωσης των επιχειρήσεων έχουν βελτιωθεί σημαντικά κατά τα λίγα τελευταία έτη χάρη στις προσπάθειες των εθνικών στατιστικών ιδρυμάτων.

Η κατηγορία των επιχειρήσεων με μικρό μέγεθος προσωπικού ήταν προαιρετική για την έρευνα του 2000 σχετικά με το κόστος του εργατικού δυναμικού και την έρευνα του 2002 για τη διάρθρωση των αποδοχών, αλλά προτείνεται να επεκταθεί αυτή η κάλυψη σε μελλοντικές μελέτες. Η έρευνα για το κόστος του εργατικού δυναμικού και οι στατιστικές για τη διάρθρωση των αποδοχών, λόγω των σκοπών που επιδιώκουν, περιορίζονται σε επιχειρήσεις με απασχολούμενους και συνεπώς δεν καλύπτουν τους μισθωτούς ή τους εργαζόμενους σε οικογενειακές επιχειρήσεις.

Στις στατιστικές για την καινοτομία συμπεριλαμβάνονται και οι επιχειρήσεις με μικρό ή μεσαίο αριθμό προσωπικού. Οι πολύ μικρές επιχειρήσεις δεν καλύπτονται ακόμη για όλες τις χώρες από τις στατιστικές για την καινοτομία. Αναμένεται ότι θα συμπεριληφθούν περισσότερες χώρες θα συμπεριλάβουν τις πολύ μικρές επιχειρήσεις στο μέλλον και η Eurostat θα καταβάλει προσπάθειες για να ευθυγραμμίσει τα στοιχεία της.

Η έννοια της απασχόλησης που χρησιμοποιεί για ορισμένες στατιστικές η Eurostat δεν έχουν πλήρη συνάφεια με τις έννοιες που ορίζονται στη σύσταση για τις ΜΜΕ. Η έννοια των απασχολούμενων ατόμων στο άρθρο 7 αναφέρεται ουσιαστικά στην έννοια του αριθμός των απασχολουμένων και ετήσιες μονάδες εργασίας στο άρθρο 5(2), αλλά επειδή οπολογισμός των εργαζόμενων μερικής απασχόλησης, των εποχικών εργαζόμενων, των μαθητευομένων, κ.λπ. δεν αντικατοπτρίζεται πλήρως στα επίκαιρα διαθέσιμα στατιστικά δεδομένα, χρησιμοποιήθηκε η πιο ουδέτερη έκφραση των απασχολουμένων ατόμων. Τα στατιστικά δεδομένα της Eurostat μπορούν ωστόσο να χρησιμοποιηθούν ως καλήποκατάστατη μεταβλητή και αποτελούν σταθερή βάση για την ανάλυση των ΜΜΕ στην Ένωση. Πράγματι η Eurostat εκδίδει ήδη τακτικά δημοσιεύσεις σχετικά με τις ΜΜΕ με βάση τις διαθέσιμες στατιστικές πληροφορίες. Οι πιο πρόσφατες δημοσιεύσεις που εκδόθηκαν είναι SMEs in Europe: Competitiveness, innovation and the knowledge driven society (Οι ΜΜΕ στην Ευρώπη: ανταγωνιστικότητα, καινοτομία και η κοινωνία της γνώσης) στη σειρά Αναλυτικοί Πίνακες και Statistics in Focus Enterprises in Europe — does size matter?.

Στο εγγύς μέλλον δεν προβλέπεται να λαμβάνονταιπόψη όλα τα κριτήρια (ο ετήσιος κύκλος εργασιών και το σύνολο ετήσιου ισολογισμού και οιπολογισμοί για τις συνεργαζόμενες και συνδεδεμένες επιχειρήσεις) στις στατιστικές της Eurostat. Ο κύριος σκοπός των οικονομικών κριτηρίων και η εξέταση των συνδέσεων μεταξύ επιχειρήσεων είναι ουσιαστικά ο καθορισμός της πρόσβασης στα συστήματα κρατικών ενισχύσεων και χρηματοδοτικών προγραμμάτων σε ατομική βάση ανά επιχείρηση. Αυτό δεν έχει σημασία για γενικούς στατιστικούς σκοπούς. Αυτό βέβαια δεν αποκλείει ειδικές στατιστικές στο πλαίσιο κρατικής ενίσχυσης ή συμμετοχής σε χρηματοδοτικά προγράμματα, π.χ. το 6th Πρόγραμμα Πλαίσιο Έρευνας και τεχνολογικής ανάπτυξης (RTD), επειδή για τους σκοπούς αυτούς τα πλήρη κριτήρια του ορισμού των ΜΜΕ θα χρησιμοποιούνται για τον καθορισμό της τάξης μεγέθους των δικαιούχων επιχειρήσεων.

Αλλαγές στοφιστάμενο κανονιστικό πλαίσιο για τις στατιστικές που συλλέγονται από την Eurostat ενδέχεται να συνεπάγονται σημαντικό επιπρόσθετο φόρτο εργασίας για τους παρέχοντες τα δεδομένα και για επιχειρήσεις και συνεπώς πρέπει να σχεδιαστούν προσεκτικά και να συζητηθούν εγκαίρως. Ωστόσο, άλλα σημαντικά θέματα σχετικά με τις ΜΜΕ θα διερευνηθούν από την Eurostat στο εγγύς μέλλον. Μεταξύ αυτών περιλαμβάνεται ένα σημαντικό σχέδιο μεγάλης κλίμακας για την καταγραφή στα μητρώα επιχειρήσεων της ιδιοκτησίας και των συνδέσμων ελέγχου μεταξύ των επιχειρήσεων. Με τον τρόπο αυτό οι ΜΜΕ, οι οποίες θα έπρεπε να είναι αυτόνομες σύμφωνα με το άρθρο 3 της σύστασης και να μην ανήκουν σε όμιλο επιχειρήσεων, μπορούν να διακρίνονται καλύτερα.

(1) Άρθρο 7 — ΣτατιστικέςΗ Επιτροπή λαμβάνει τα απαραίτητα μέτρα προκειμένου να παρουσιάζει τις στατιστικές που καταρτίζει σύμφωνα με τις παρακάτω τάξεις επιχειρήσεων: α) 0 έως 1 απασχολούμενο άτομο· β) 2 έως 9 απασχολούμενα άτομα· γ) 10 έως 49 απασχολούμενα άτομα· δ) 50 έως 249 απασχολούμενα άτομα.

(2) Άρθρο 5 — Ο αριθμός απασχολούμενωνΟ αριθμός απασχολούμενων ατόμων αντιστοιχεί στον αριθμό ετήσιων μονάδων εργασίας (ΕΜΕ), δηλαδή στον αριθμό εργαζομένων πλήρους απασχόλησης που εργάστηκαν στην εξεταζόμενη επιχείρηση ή για λογαριασμό αυτής επί ολόκληρο τοπόψη έτος. Τα άτομα που δεν εργάστηκαν ολόκληρο το έτος, οι εργαζόμενοι μερικής απασχόλησης, ανεξάρτητα από τη διάρκεια, και οι εργαζόμενοι σε εποχική βάση αντιστοιχούν σε κλάσματα των ΕΜΕ.Στον αριθμό απασχολούμενων περιλαμβάνονται: α) οι μισθωτοί· β) τα άτομα που εργάζονται για την επιχείρηση, έχουν σχέση εξάρτησης προς αυτήν και εξομοιούνται με μισθωτούς με βάση το εθνικό δίκαιο· γ) οι ιδιοκτήτες επιχειρηματίες· δ) οι εταίροι που ασκούν τακτική δραστηριότητα εντός της επιχείρησης και προσπορίζονται οικονομικά πλεονεκτήματα από την επιχείρηση. Οι μαθητευόμενοι ή οι σπουδαστές που βρίσκονται σε επαγγελματική εκπαίδευση στο πλαίσιο σύμβασης μαθητείας ή επαγγελματικής κατάρτισης δεν συνυπολογίζονται στον αριθμό απασχολούμενων. Η διάρκεια των αδειών μητρότητας ή των γονικών αδειών δεν συνυπολογίζεται.